
సాహిత్య అకాడమీ ప్రచురించిన ఈ ఇరవై ఒకటవ శతాబ్ది తెలుగు కవిత ప్రత్యేక సంచిక చూశాక మనకొక ‘అనువాద సాహిత్య అకాడమీ’ ఉంటే, బాగుండేది కదా! అనిపిస్తుంది.కేంద్ర సాహిత్య అకాడమీ గత 60ఏళ్ళుగా ప్రచురిస్తున్న ‘ఇండియన్ లిటరేచర్’ ఈ ఏడాది ప్లాటినం జూబ్లీని జరుపుకుంటున్నది. ఈ సందర్భంగా పూర్వం సంపాదకుడిగా వ్యవహరించిన, ప్రస్తుతం అతిథి సంపా దకుడిగా ఉన్న ఎ.జె. థామస్ సంపాదకత్వంలో నవంబర్ - డిసెంబర్ సంచిక నెం.302 వెలువడింది. ఈ సంచిక ‘21వ శతాబ్ది తెలుగు కవిత’ పేరిట విశేష సంచికగా రావటం తెలుగు సాహిత్యకారులు ఆనందించదగ్గ విషయం. తెలుగులో 40మంది కవుల కవిత్వాన్ని ఎంపికచేసి ఆంగ్లానువాద రూపంలో ప్రచురించారు. దీనికి కూర్పరిగా కాకతీయ విశ్వవిద్యాలయం ఆంగ్ల విభాగ ఆచార్యులు కె.దామోదర్రావుగారు ఉన్నారు. తెలంగాణ రాష్ట్ర ప్రభుత్వం అత్యంత వైభవోపేతంగా ప్రపంచ తెలుగు మహాసభలను నిర్వహించనున్న నేపథ్యంలో తెలుగు కవిత్వానికి, తెలుగు కవులకు ‘భారతీయ సాహిత్యం’ సంచిక పెద్దపీట వేయడం అభినందనీయం. ఇదే సందర్భంలో అటు తెలుగు సాహిత్యం కానీ, తెలంగాణ సాహిత్యం కానీ భారతీయ భాషా సాహిత్యాల వారికి అంతగా అందుబాటులో లేకపోవటం లోటేనని గుర్తుచేసుకోవాలి. నేషనల్ బుక్ ట్రస్ట్ ఆఫ్ ఇండియా, కేంద్ర సాహిత్య అకాడమీల కృషి ఫలితంగా ఎంతోకొంత మేరకు తెలుగు సాహిత్యం, తెలంగాణ సాహిత్యం భారతీయ భాషా సాహిత్య సమాజాల వారికి పరిమితంగానైనా అందుబాటులోకి వచ్చినదీ వాస్తవమే. కేంద్ర సాహిత్య అకాడమీ అవార్డు గ్రహీతల రచనలను మాత్రమే భారతీయ భాషలలోకి అనువదింపచేసి ప్రచురిస్తుంది. అకాడమీ ప్రచురించిన ఈ ఇరవై ఒకటవ శతాబ్ది తెలుగు కవిత ప్రత్యేక సంచిక చూశాక మనకొక ‘అనువాద సాహిత్య అకాడమీ’ ఉంటే, బాగుండేది కదా! అనిపిస్తుంది. రెండు తెలుగు రాష్ట్రాలలో దీని అవసరం ఉన్నప్పటికీ తెలంగాణ సాహిత్యం, గతచరిత్ర, సంస్కృతి సాహిత్య వారసత్వాలు మరింత ప్రముఖంగా వెలుగులోకి రావాలంటే కేవలం ప్రపంచ తెలుగు మహాసభలు నిర్వహించడం ఒక్కటే చాలదు. అటు ఎలాగూ తెలంగాణ సాహిత్య అకాడమీ ఏర్పడుతుంది కాబట్టి దానికి తోడుగా తెలంగాణ సాహిత్య అనువాద అకాడమీని కూడా ఏర్పాటు చేసుకుంటే బాగుంటుంది. అనువాదాల కోసం అకాడమీయా అని నొసలు చిట్లించే పెద్దలుంటే కన్నడ దేశాన్ని, లేదా కేరళను ఉదాహరణగా పేర్కొనవచ్చు. సంస్కృతి చరిత్రల లోతుపాతులు తెలిసిన, సాహిత్యంలో విశేషమైన అనురక్తికలి గిన, అన్నిటికీ మించి దార్శనిక ముఖ్యమంత్రిగా ఖ్యాతిగడించిన కేసీఆర్ తలచుకుంటే అనువాద అకాడమీ స్థాపన పెద్ద విషయమేం కాదు.ఇండియన్ లిటరేచర్ 302 సంచికను ఆసాంతం పరిశీలించాక అనువాద సాహిత్య అకాడమీ కోరదగిన కోరికే అని అనిపిస్తుంది. ఈ సంచికను తెలుగు విభాగంలో తీర్చిదిద్దే విషయమై ఆచార్య కె. దామోదరరావు పడ్డ శ్రమ, చేసిన కృషి వెలకట్టలేనివి. తన పాఠాలు తాను చెప్పి తన దారి తాను చూసికుని పోయే మనిషి కాదు దామోదర్ గారు.సామల సదాశివ సాంగత్యంలో పెరిగిన మనిషిగా సాహిత్య సంవేదనల అవసరం భిన్న భాషా సమాజాలకు ఎంతగావుందో ఎరిగిన ఆచార్యుడిగా గత మూడు దశాబ్దాలుగా పరిశ్రమిస్తున్నారు. 1980ల మధ్య కాలంలో భారతీయ భాషా సాహిత్యాలలో రాయటం మొదలుపెట్టి స్థిరత్వాన్ని సంపాదించుకున్న కవులతో పాటుగా, 2010 తర్వాత రాయటం మొదలుపెట్టి క్రమంగా తమ సృజన సామర్థ్యాలను విస్తరింపజేసుకుంటున్న తెలుగు కవులు ఈ సంచికలో కనిపిస్తారు. కనీసం మూడు వందల పైచిలుకుగా ఉన్న కవులను 40కి వడపోయటం కష్టమైన పనే. నిజానికి ఇది వడపోత కాదు. తొలి ప్రయత్నం. ఇటువంటి ప్రయత్నాలు నిరంతరం కొనసాగితేనే ఒక సమగ్రత వస్తుంది. ఇందులోని కవుల గురించి, ఎంపిక విధానాలలోని మెరుగు తరుగుల గురించి మాట్లాడుకోవటం కంటే అనువాదకుల శ్రమను గుర్తించి గౌరవించడం సముచితం ఏ సాహిత్య కారుడికైనా.21వ శతాబ్ది కూడా గొప్ప సాహిత్య శకాన్ని శకలంగాను, సకలంగాను కలిగి ఉన్నదని ఈ ఇండియన్ లిటరేచర్ సంచిక నిరూపిస్తున్నది. తెలుగు కవుల సంవేదనలను ఆంగ్లంలో చదువుకోవటం గొప్ప అనుభవం. కె. దామోదర్రావు గారికి, సాహిత్య అకాడమీకి, అతిథి సంపాదకులు ఎ.జె. థామ్సకి కృతజ్ఞతలు తప్ప ఏమీ చెప్పలేం.                                                       సీతారాం

saahitya akadami prachurinchina ee iravai okatava satabdi telugu kavita pratyeka sanchika chushaka manakoka ‘anuvaada saahitya akadami’ unte, bagundedi kada! anipistundi.kendra saahitya akadami gatha 60ellugaa prachuristunna ‘indian literature’ ee edaadi platinam juubleeni jarupukuntunnadi. ee sandarbhamgaa puurvam sampaadakudigaa vyavaharinchina, prastutam athithi sampa dakudigaa unna e.je. thamas sampaadakatvamlo navambar - dissember sanchika nem.302 veluvadindi. ee sanchika ‘21va satabdi telugu kavita’ paerita visesha sanchikagaa ravatam telugu saahityakaarulu aanandinchadagga vishayam. telugulo 40mandi kavula kavitvaanni empikachesi aanglaanuvaada roopamlo prachurinchaaru. deeniki kuurparigaa kaakateeya vishwavidyaalayam aangla vibhaaga aachaaryulu ke.daamodarraavugaaru unnaaru. telamgaana rashtra prabhutvam atyanta vaibhavopetamgaa prapancha telugu mahasabhalanu nirvahinchanunna nepathyamlo telugu kavitvaaniki, telugu kavulaku ‘bhaarateeya saahityam’ sanchika peddapeeta veyadam abhinandaneeyam. ide sandarbhamlo atu telugu saahityam cony, telamgaana saahityam cony bhaarateeya bhasha saahityaala vaariki antagaa andubaatulo lekapovatam lotenani gurtuchesukovali. neshanal buk trust af india, kendra saahitya akaadameela krushi phalitamgaa entokonta meraku telugu saahityam, telamgaana saahityam bhaarateeya bhasha saahitya samajala vaariki parimitamgaanainaa andubaatuloki vachinadii vastavame. kendra saahitya akadami avaardu graheetala rachanalanu matrame bhaarateeya bhaashalaloki anuvadimpachesi prachuristundi. akadami prachurinchina ee iravai okatava satabdi telugu kavita pratyeka sanchika chushaka manakoka ‘anuvaada saahitya akadami’ unte, bagundedi kada! anipistundi. rendu telugu rashtralalo deeni avasaram unnappatikii telamgaana saahityam, gatacharitra, samskruti saahitya vaarasatvaalu marinta pramukhamgaa veluguloki ravalante kevalam prapancha telugu mahasabhalu nirvahinchadam okkate chaaladu. atu elaaguu telamgaana saahitya akadami erpadutundi kabatti daaniki thodugaa telamgaana saahitya anuvaada akaadameeni kuudaa erpaatu chesukunte baguntundi. anuvaadaala kosam akadamia ani nosalu chitlinche peddalunte kannada deshaanni, leda keralanu udaaharanagaa perkonavacchu. samskruti charitrala lothupaatulu telisina, saahityamlo visaeshamaina anuraktikali gina, annitikee minchi daarsanika mukhyamantrigaa khyaatigadinchina kcr talachukunte anuvaada akadami sthaapana pedda vishayamem kaadu.indian literature 302 sanchikanu aasaantam pariseelinchaaka anuvaada saahitya akadami koradagina korike ani anipistundi. ee sanchikanu telugu vibhaagamlo teerchididde vishayamai aachaarya ke. damodararao padda shrama, chesina krushi velakattalenivi. tana paataalu taanu cheppi tana daari taanu chusikuni poye manishi kaadu damodar gaaru.saamala sadasiva saangatyamlo perigina manishigaa saahitya samvedanala avasaram bhinna bhasha samaajaalaku entagaavundo erigina aacharyudiga gatha moodu dasaabdaalugaa parisramistunnaaru. 1980la madhya kaalamlo bhaarateeya bhasha saahityaalalo rayatam modalupetti sthirathvaanni sampaadinchukunna kavulatho paatugaa, 2010 tarvaata rayatam modalupetti kramangaa tama srujana saamarthyaalanu vistarimpajesukuntuna telugu kavulu ee sanchikalo kanipistaaru. kaneesam moodu vandala paichilukugaa unna kavulanu 40ki vadapoyatam kashtamaina pane. nijaaniki idhi vadapota kaadu. toli prayatnam. ituvanti prayatnaalu nirantaram konasagithene oka samagrata vastundi. indulooni kavula gurinchi, empika vidhaanaalalooni merugu tarugula gurinchi matladukovatam kante anuvaadakula shramanu gurtinchi gouravinchadam samuchitam e saahitya karudikaina.21va satabdi kuudaa goppa saahitya sakaanni sakalamgaanu, sakalamgaanu kaligi unnadani ee indian literature sanchika niroopistunnadi. telugu kavula samvedanalanu aanglamlo chaduvukovatam goppa anubhavam. ke. damodarrao gaariki, saahitya akaadameeki, athithi sampaadakulu e.je. thamsaki krutagnatalu tappa emi cheppalem.                                                       siitaram